Dick Cheney
Store norske leksikon,Historie,Verdens historie og samtidshistorie,Nord- og Mellom-Amerika,USAs historie,USAs historie fra 1960
Dick Cheney, amerikansk politiker for Det republikanske partiet som var USAs visepresident fra 2001 til 2009.
Cheney var stabssjef i Det hvite hus under president Gerald Ford fra 1975 til 1977. Han var innvalgt til Representantenes hus fra Wyoming fra 1979 til 1989.Som USAs forsvarsminister under president George H. W. Bush fra 1989 til 1993 fikk Cheney mye av æren for nye nedrustningsavtaler og for USAs innsats i Golfkrigen.Fra 1995 til 2000 var Cheney styreleder og administrerende direktør i Halliburton, et multinasjonalt selskap i petroleumssektoren.Som visepresident under president George W. Bush ble Cheney allment antatt å ha større innflytelse enn vanlig for sitt embete. Det gjaldt særlig i presidentens første periode, da viktige avgjørelser om invasjonen av Afghanistan i 2001, av Irak i 2003 og for øvrig i den erklærte «krigen mot terror» skulle fattes.Cheney har vært regnet for å tilhøre høyresiden i sitt parti. Les mer i Store norske leksikon USAs historie 1945–2001 USAs historie etter 2001 USAs forsvarsminister Presidenten i USA